12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 426 της 7/15 Ιουν. 1979(ΦΕΚ Α΄130) Περί συμπληρώσεως και τροποποιήσεως διατάξεών τινων του Π.Δ. 960/1978 «περί καταργήσεως, συστάσεως και ανακαθορισμού της χωρικής και καθ’ ύλην αρμοδιότητος Οικονομικών Εφοριών και Δημοσίων Ταμείων του Κράτους και συστάσεως Υπηρεσίας Ελέγχου Διακινήσεως Αγαθών (ΥΠΕΔΑ), ως και μετονομασίας και ανακατανομής αρμοδιοτήτων Οικονομικών τινων Εφοριών και Δημοσίων Ταμείων». Έχοντες υπ’ όψει: 1)Τας διατάξεις της παρ. 1 του άρθρ. 24 του Νόμ. 820/1978 «περί λήψεως μέτρων δια την περιστολήν της φοροδιαφυγής και άλλων τινών συναφών διατάξεων». 2.Το Π.Δ. 636/1977 «περί διαρθρώσεως του Υπουργείου Οικονομικών και οργανισμού των Υπηρεσιών αυτού» (ΦΕΚ 209/1977 τ.Α΄). 3.Την υπ’ αριθ. 432/1979 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Οικονομικών, αποφασίζομεν: Προϊστάμενοι της Υπηρεσίας Ελέγχου Διακινήσεως Αγαθών. Άρθρ.1.-(Αντικαθιστά το άρθρ. 21 Π.Δ. 960/1970, ανωτ. αριθ. 9). Μετονομασία Οικονομικών Εφοριών και Δημοσίων Ταμείων Άρθρ.2.-Η Οικονομική Εφορία Φορολογίας Κληρονομιών, Δωρεών και Προικών Θεσσαλονίκης και το αντίστοιχον Δημόσιον Ταμείον Εισπράξεως Φορολογίας Κληρονομιών Θεσσαλονίκης μετονομάζονται ως κάτωθι: α.Από Οικονομική Εφορία Κληρονομιών, Δωρεών και Προικών Θεσσαλονίκης εις Οικονομικήν Εφορίαν Κεφαλαίου Θεσσαλονίκης. β)Από Δημόσιον Ταμείον Εισπράξεως Εσόδων Φορολογίας κληρονομιών Θεσσαλονίκης εις Δημόσιον Ταμείον Κεφαλαίου Θεσσαλονίκης. Για την Οικ. Εφορία βλ. σελ. 39 αριθ. 54 και Δημ. Ταμεία σελ. 58, 124, αριθ. 68. Ανακατανομή αρμοδιοτήτων Οικονομικών τινων  Εφοριών και Δημοσίων Ταμείων. Άρθρ.3.-1. Υπό την επιφύλαξιν των διατάξεων των άρθρ. 4 παρ. 7 και 6 παρ. ΙΙ του Π.Δ. 960/1978 η χωρική αρμοδιότης της Οικονομικής Εφορίας Αγίας Παρασκευής Αττικής και του αντιστοίχου Δημοσίου Ταμείου επεκτείνεται και επί της περιφερείας του Δήμου Σπάτων, αποσπωμένου εκ της  Οικονομικής Εφορίας Κορωπίου και του αντιστοίχου Δημοσίου Ταμείου. 2.Επί των κατά την έναρξιν ισχύος του παρόντος Προεδρικού Διατάγματος εκκρεμών υποθέσεων ενώπιον της Οικονομικής Εφορίας Κορωπίου, εξ ης απεσπάσθη η περιφέρεια του Δήμου Σπάτων και εφ’ ων έχει ήδη οριστικοποιηθή η φορολογική εγγραφή, είτε δια της παρελεύσεως της προς άσκησιν προσφυγής προθεσμίας, είτε δια της πράξεως συμβιβασμού, είτε δια της εκδόσεως οριστικής αποφάσεως παρά του αρμοδίου Διοικητικού Πρωτοδικείου, αρμόδιος δια την συνέχισιν της διαδικασίας μέχρι πλήρους περαιώσεως τούτων (βεβαιώσεως του φόρου κ.λ.π.) καθίσταται η Οικονομική Εφορία Αγίας Παρασκευής. Ωσαύτως, η αυτή Οικονομική Εφορία καθίσταται αρμοδία δια την συνέχισιν της διαδικασίας επί των ενώπιον του αρμοδίου Διοικητικού Εφετείου και του Συμβουλίου της Επικρατείας εκκρεμών υποθέσεων. 3.Οι φάκελλοι των φορολογικών υποθέσεων, επί των οποίων ήρξατο κατά την έναρξιν ισχύος του παρόντος ο φορολογικός έλεγχος, δέον να παραδοθούν εις την ως άνω Οικονομικήν Εφορίαν μετά την οριστικοποίησιν υπό της μέχρι τούδε αρμοδίας Οικονομικής Εφορίας Κορωπίου της φορολογικής εγγραφής είτε δια της παρελεύσεως της προς άσκησιν προσφυγής προθεσμίας, είτε δια της πράξεως συμβιβασμού, είτε δια της εκδόσεως παρά του αρμοδίου Διοικητικού Πρωτοδικείου οριστικής αποφάσεως. 4.Οι φάκελλοι των λοιπών υποθέσεων θα παραδοθούν εις την αυτήν ως άνω Οικονομικήν Εφορίαν εντός 15 ημερών από της ισχύος του παρόντος Π.Δ/τος. 5.Η ισχύς των διατάξεων των προηγουμένων παραγράφων άρχεται από της 1ης του επομένου από της δημοσιεύσεως του παρόντος Π.Δ/τος μηνός. Άρθρ.4.-Η ισχύς των διατάξεων του παρόντος άρχεται από της δημοσιεύσεως δια της Εφημερίδος της Κυβερνήσεως, πλην αν άλλως ορίζεται εν αυταίς. Εις τον Υπουργόν των Οικονομικών, ανατίθεμεν την δημοσίευσιν και εκτέλεσιν του παρόντος Π.Δ/τος. (Αντί για τη σελ.70,311) Σελ. 70,311(α) Τεύχος ΣΤ21–Σελ. 59 Περιφερειακές Υπηρεσίες Υπουργείου Οικονομικών 24.Α.γ.12 